Retningslinjer for helseteam for barn og unge

**Deltakere i helseteamet:**

Leder: Ledende Helsesykepleier - Grethe Berntsen.

 Helsesykepleier – Kjellaug Torstensen

 Helsesykepleier – Ingrid Rekeland

 Familieveileder – Elin Ramsland Friestad

Psykisk helsetjeneste – Anita Hisøy

Kommuneoverlege - Knut Vassbø

Barnevernstjenesten – Kari Anne Bergøy

PPT – Marie Bore Kaasa

**Møtetider:** Vi har faste møter første tirsdag i måneden, fra 14 - 15 på helsestasjonen. 3. tirsdag i måneden har bare helsepersonell møte.

**Målgruppe:** barn og unge i alderen 0 – 20 år og deres foreldre/foresatte.

**Formål:**

* **Arbeide for at barn og unge med familier får et faglig, likeverdig og helhetlig tjenestetilbud**.

*Kommentar:*

* + Helseteamet ønsker at alle barn og unge i Bjerkreim skal få tilgang på kommunens tjenester uavhengig av hvilken instans som først var i kontakt med barnet/familien.
	+ Dersom flere instanser innen kommunen/spesialisthelsetjenesten yter tjenester overfor barnet/ungdommen vil helseteamet sørge for at disse fremstår som helhetlige overfor brukeren.
	+ Medlemmer i teamet er og med i utvidet ressursteam i barnehage/ skole, og vil kunne bidra med samhandling og samarbeid.
	+ Helseteamet inviterer barnehager/skoler 1 gang i året, for felles drøfting av tjenester og samarbeid. I gang i halvåret inviteres helseteamet til SLT møte.
* **Kvalitetssikre arbeidet vårt med barn og unge.**

*Kommentar*:

* + Ved at en bidrar til at de ulike tjenesteområdene har noenlunde samme holdning og kunnskap med hensyn til rutiner, samarbeidsparter og tilbud.
	+ Ved at en har tverrfaglig vurdering i forhold til barn med sammensatte behov, og ikke minst oppfølging av disse.
	+ Ved forpliktende samarbeidsavtaler med 2. linjetjenesten / BUP.
	+ Ved at der er rutiner knytta opp til å fange opp risikoutsatte barn.
* **Lav terskel tilbud - sikre tidlig intervensjon**.

*Kommentar*:

* + Ved at helseteamet ønsker å komme i kontakt med barn og unge før man starter utredning ved spesialisthelsetjenestene, for å sikre at barn og unge og deres foreldre kan få nødvendig oppfølging i vente- og behandlingstiden.
	+ Ved at alle kan ta direkte kontakt med et av medlemmene i teamet, komme og drøfte problemet, eller med samtykkeerklæring få tilbakemelding fra teamet. Evt. henvise til URT i barnehager og skoler.
* **Tidlig oppfølgning av risikoutsatte barn.**

*Kommentar:*

* + Forskning viser at barn av foreldre med langvarig sykdom, for eksempel psykisk sykdom, rusmiddelavhengighet og alvorlig somatisk sykdom er risikoutsatt. Helsepersonell har et ekstra ansvar for å se disse barna. Ofte har barna behov for informasjon om sykdom/ tilstand og behandling, og evt. videre oppfølgning. Barna trenger bekreftelse på egne reaksjoner, tanker og følelser.
	+ Teamet vil bidra til/ holde fokus på at de aktuelle tjenesteområder har rutiner for å se de risikoutsatte barna.
		- d.v.s: spør etter barna.
		- spørre om hvordan situasjonen for barna er, om og hvem som gir dem informasjon.
		- spørre om behovet for oppfølging.
* Dette forum vil bidra overfor helsepersonell som har behov for drøfting/ veiledning med hensyn til barn de ser som er i risikogruppe. Viser til rutiner for «Barn som pårørende».

**Hvem kan henvende seg:**

* barn og ungdom
* foreldre,
* lærere, barnehageansatte, helsepersonell, barnevernstjeneste
* PPT / spesialisthelsetjenesten.

**Hva kan vi hjelpe med:**

* Felles diskusjon innad i temaet, og med samarbeidspartnere, om tjenester rettet mot barn og unge.
* Råd og veiledning til familier med barn/unge med psykiske vansker/mistrivsel/mobbing eller andre vansker, evt. i URT på barnehager/skoler.
* Sammen med foreldrene vurdere behov for oppfølgning av barn/ unge etter utredning hos spesialisthelsetjenesten.

**Rutiner /prosedyrer:**

* Den som ønsker hjelp tar kontakt med et av medlemmene i teamet, blir evt. med på et møte, og får råd og forslag til videre hjelp, evt. blir henvist til riktig instans.
* Medlemmene i helseteamet diskuterer tjenestene rettet mot barn og unge på systemnivå.
* Helseteamet inviterer årlig skoler og barnehager til felles drøfting av tjenesten. Bup inviteres årlig til gjennomgang av retningslinjer for samarbeid. Helseteamet inviteres inn i SLT møtene en gang i halvåret.
* Medlemmer av helseteamet for barn og unge er representert i utvidet ressursteam i skoler og barnehager.
* Teamet kan tilby oppfølgning før henvisning til BUP, slik at tiltak kan utprøves. Evt. ta initiativ til opprettelse av ansvarsgruppe dersom dette vurderes hensiktsmessig. Barnet/ ungdommen skal også sikres oppfølgning under utredning.
* Etter utredning på BUP vil foreldre få forespørsel om deres sak skal overføres til helsesykepleier/koordinator i kommunen.

|  |  |
| --- | --- |
|   |   |

|  |  |  |  |
| --- | --- | --- | --- |
|   |   |   |   |

| Vedlegg:Dok.nr | *Tittel på vedlegg* |
| --- | --- |
|   |   |

| Kopi til: |  |  |  |
| --- | --- | --- | --- |
|   |   |   |   |